
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 680 


22 Αυγούστου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων αιγιαλού και παραλίας στη 

θέση Βάγια νήσου Αίγινας Ν. Πειραιά. 1 

Τροποποίηση Ρ.Σ. Καλαμάτας στο Ο.Τ. 1193 (κατάρ¬ 
γηση πρασιάς). 2 


ΑΠΟΦΑΣΕΙ Σ 

Αριθ. 1057162/6287/Β0010 (1) 

Καθορισμός των ορίων αιγιαλού και παραλίας στη θέση 
Βάγια νήσου Αίγινας Ν. Πειραιά. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρ. 1 μέχρι και 7 του Α.Ν. 2344/ 
1940 «περί αιγιαλού και παραλίας», όπως τροποποιήθηκε 
και συμπληρώθηκε με τις διατάξεις του άρθρου 13 του Ν. 
1078/1980 και του άρθρου 23 του Ν. 1337/1983. 

2. Τις διατάξεις του Ν. 3200/55 «περί διοικητικής αποκέ¬ 
ντρωσης», όπως αυτές τροποποιήθηκαν και ισχύουν σή¬ 
μερα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

3. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περίτουτρό- 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κλπ». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της επιτροπής καθορι¬ 
σμού ορίων αιγιαλού και θέσεων αμμοληψίας». 

6. Την αριθ. 1078204/927/0006Α/6.8.1992 κοινή Υπουρ¬ 
γική Απόφαση των Υπουργών Προεδρίας και Οικονομι¬ 
κών, με την οποία διατηρείται σε ισχύ η Επιτροπή καθορι¬ 
σμού ορίων αιγιαλού και θέσεων αμμοληψίας. 

7. Τις διατάξεις του άρθρου 19παράγρ. 5 Α.Ν. 2344/95, 
του άρθρου 52 παρ. 6 Ν. 2218/94, του άρθρου 4 παρ. 7 
του Ν. 2240/94, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περ/κό Δ/ντή, σε συνδυασμό με 
αυτές του άρθρου 14 παρ. 2 του Ν. 2399/96 με τις οποίες 


προβλέπεται η κατάργηση των θέσεων των Περ/κών 
Δ/ντών, οι αρμοδιότητες πλέοντου οποίου περιήλθαν στο 
Γενικό Γραμματέα της Περιφέρειας και ασκούνται από 
τον Αναπληρωτή Περ/κό Δ/ντή. 

8. Την υπ’ αριθμ. 1039386/441/Α0006/21.4.2000 (ΦΕΚ 
571/τ.Β’/21.4.2000) κοινή απόφαση του Πρωθυπουργού 
και Υπουργού Οικονομικών «περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

9. Τις διατάξεις του τέταρτου εδαφίου της παρ. 2 του 
άρθρου 1 και της παρ.6 του ιδίου άρθρου του Ν. 2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις (ΦΕΚ 107/Α), σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997, Υπηρεσίες του Υπουργείου Οικονομικών». 

10. Την 1043053/483/Α0006/9.5.2000 (ΦΕΚ 622 τ.Β’/ 
10.5.2000) απόφαση του Υπουργού Οικονομικών «περί 
μεταβίβασης αρμοδιοτήτων του Υφυπουργού Οικονομι¬ 
κών στους Γενκό Γραμματέα, Γενικούς Διεθυντές, κλπ 
του Υπουργείου Οικονομικών». 

11. Την από 19 Οκτωβρίου 2000 έκθεση Επιτροπής Κα¬ 
θορισμού των ορίων αιγιαλού παραλίας και θέσεων αμ¬ 
μοληψίας που καθόρισε τα όρια του αιγιαλού και της πα¬ 
ραλίας στη θέση «Βάγια», νήσου Αίγινας και το από 
14.12.1999 τοπογραφικό διάγραμμα σε μια πινακίδα, με 
κλίμακα 1:500 που συντάχθηκε από τον τοπογράφο μη¬ 
χανικό Αλκιβιάδη Μπάλλια και ελέγχθηκε και θεωρήθηκε 
από την ΔΤΥ Νομ. Αυτοδιοίκησης Πειραιά, την 27.9.00 και 
συνοδεύει την έκθεση της προαναφερόμενης επιτροπής. 

12. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ. 544.5/189/01/13.3.2001 έγ¬ 
γραφό του, αποφασίζουμε: 

Επικυρώνουμε την από 19 Οκτωβρίου 2000 έκθεση της 
κατά το άρθρο 100 Π.Δ. 284/88 αρμόδιας Επιτροπής πε¬ 
ρί χάραξης στη θέση Βάγια νήσου Αίγινας Νομ. Πειραιά 
καθώς επίσης και το από 14.12.1999 τοπογραφικό υψο¬ 
μετρικό διάγραμμα κλίμακας 1:500 σε μια πινακίδα το ο¬ 
ποίο συντάχθηκε από τον Αλκιβιάδη Μπάλλια Τοπογράφο 
Μηχανικό. Ελέγχθηκε για την ακρίβεια της αποτύπωσης 
και θεωρήθηκε από την ΔΤΥ Νομ. Αυτοδιοίκησης Πειραιά 
την 27.9.2000. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή με στοιχεία 1,2,3, ... 35,36,37 της οποίας οι κο¬ 
ρυφές καθορίζονται με συντεταγμένες του Κρατικού Δι¬ 
κτύου ΓΎΣ. 

Η οριογραμμή της παραλίας, με κίτρινη συνεχή πολυ¬ 
γωνική γραμμή με στοιχεία Ι', 2', 3'... 35', 36', 37' σε από¬ 
σταση 10 μέτρων από την οριογραμμή του αιγιαλού, της 
οποίας οι κορυφές εξασφαλίζονται με σταθερά σημεία. 

Η παρούσα απόφαση μαζί με την Έκθεση της Επιτρο¬ 
πής και το τοπογραφικό διάγραμμα να δημοσιευθούν 
στην Εφημερίδα της Κυβερνήσεως. 

Αθήνα, 16 Ιουλίου 2001 

Ο Γενικός Διευθυντής Δημ. Περιουσίας 
και Εθνικών Κληροδοτημάτων 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

Επιτροπής καθορισμού των ορίων Αιγιαλού Παραλίας. 

Κοινή Υπουργική Απόφαση των Υπουργών 
Προεδρίας και Οικονομικών 0208/181/26.4.82 

Γιατον καθορισμό των ορίων Αιγιαλού - Παραλίας στην 
θέση Βαγία Ν. Αίγινας του Νομού Πειραιά. 

Στη Βαγία Ν. Αίγινας σήμερατην 19.10.2000 ημέρα Δευ¬ 
τέρα οι παρακάτω υπογράφοντες: 

α) Νούσιος Νικόλαος, ΠΕ/Α' Προϊστάμενος της Κτημα¬ 
τικής Υπηρεσίας Πειραιά ως Πρόεδρος. 

β) Μεγρέμης Χαράλαμπος ΠΕ/Α' Πολιτικός Μηχανικός 
της Κτηματικής Υπηρεσίας Πειραιά, ως Μέλος. 

γ) Λεονταρας Κων/νος Υπ/ρχος Λ.Σ. Διοικητής ΝΤ Αίγι¬ 
νας ως Μέλος, 

που αποτελούμε την παραπάνω επιτροπή καθορισμού 
των ορίων Αιγιαλού - Παραλίας, δυνάμει της 0208/181/ 
26.4.1982 (ΦΕΚ 214/Β') κοινής υπουργικής απόφασης 
των Υπουργών Προεδρίας και Οικονομικών, καθώς και 
της αριθ. 2208/4.4.2000 απόφαση Προϊσταμένου Οικονο¬ 


μικής Επιθεώρησης Πειραιά «περί συστάσεως επιτροπής 
καθορισμού των ορίων του Αιγιαλού», συγκληθείσα κα¬ 
τόπιν της με αριθμό 5045/2.10.2000 πρόσκλησης του 
Προέδρου της επιτροπής, μεταβήκαμε σήμερα στις 
19.10.2000 ημέρα Δευτέρα και ώρα 10:00 π.μ. στην πε¬ 
ριοχή ΒΑΓΙΑ Ν. ΑΙΓΙΝΗΣ και αφού λάβαμε υπόψη: 

1. Το τοπογραφικό διάγραμμα σε 1 πινακίδα με κλίμακα 
1:500 της περιοχής Βάγιας Ν. Αίγινας που συντάχθηκε 
14.12.1999 από τον μηχανικό (ΤΕ) Αλκιβιάδη Μπάλια. 

2. Τις διατάξεις του Α.Ν. 2344/1940, όπως τροποποιή¬ 
θηκε σήμερα, καθώς και τη σχετική Δικαστηριακή και Δι¬ 
οικητική Νομολογία. 

3. Την μετά από επιτόπιο μετάβαση σχηματισθείσα 
αντίληψη, για το πλάτος της βρέχόμενης ζώνης της ξη- 
ράς, αποφασίζει: 

1. Καθορίζει επίτου παραπάνω διαγράμματος την οριο- 
γραμμή του Αιγιαλού με ερυθρά συνεχή πολυγωνική 
γραμμή, με στοιχεία 1, 2, 3, ..., 35, 36, 37 της οποίας οι 
κορυφές καθορίζονται με συντεταγμένες του Κρατικού 
Δικτύου Γ.Υ.Σ. 

2. Καθορίζει την οριογραμμή της παραλίας με κίτρινη 
συνεχή πολυγωνική γραμμή, με στοιχεία 1', 2', 3', ... 35', 
36', 37' παράλληλα προς την οριογραμμή του Αιγιαλού, 
σε απόσταση 10 μέτρων από αυτήν επειδή θεωρείται 
απαραίτητη λόγω της φύσης της συνεχόμενης προς τον 
Αιγιαλό ξηράς και της αδυναμίας να εξυπηρετηθούν από 
τον Αιγιαλό οι σκοποί της παρ. 1 του άρθρου 7 του Α.Ν. 
2344/1940 δηλαδή, ότι ο Αιγιαλός και η παραλία εκτός του 
κυρίου και αρχικού προορισμού αυτών, που είναι η επι¬ 
κοινωνία από τη θάλασσα προς τη ξηρά και αντίθετα, δύ- 
ναται να χρησιμεύουν και για άλλους σκοπούς, δηλαδή 
συγκοινωνιακούς, εξωράίστικούς - τουριστικούς και λοι¬ 
πούς κοινωφελείς, καθώς επίσης και για εκμετάλλευση 
προς όφελος του Δημοσίου. 

Η Επιτροπή 

Ο Πρόεδρος Τα Μέλη 

ΝΙΚΟΛΑΟΣ ΝΟΥΣΙΟΣ ΧΑΡΑΛ. ΜΕΓΡΕΜΗΣ 

ΚΩΝ/ΝΟΣ ΛΕΟΝΤΑΡΑΣ 

Αριθ. 2215 (2) 

Τροποποίηση Ρ.Σ. Καλαμάτας στο Ο.Τ. 1193 (κατάργηση 
πρασιάς). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν. 2503/97 (ΦΕΚ 107/Α) «Διοίκηση, οργάνωση, 
στελέχωση Περιφέρειας...». 

2. Τον Ν. 2647/22.10.98 (ΦΕΚ 237/Α"). 

3. Την αριθ. 75724/1151/30.12.83 Υ.Α. (ΦΕΚ 764/Β"), 
όπως τροποποιήθηκε με την 81960/2578/89 Υ.Α. (ΦΕΚ 
764/Β). 

4. Τον Ν. 2831/00 άρθρο 29 (ΦΕΚ 140Α) «Τροποποίηση 
των διατάξεων του Ν. 1577/85 και άλλες πολεοδομικές 
διατάξεις». 

5. Τις αριθ. 2489/ΠΕ/25.1.00 και 547/7.3.01 αποφάσεις 
Γ.Γ. Περιφέρειας Πελοποννήσου για συγκρότηση Περι¬ 
φερειακού Σ.Χ.Ο.Π. στη Δ/νση ΠΕ.ΧΩ. Πελοποννήσου. 

6. Την αριθ. 191/98 απόφαση του Δημοτικού Συμβου¬ 
λίου του Δήμου Καλαμάτας ως και τις σχετικές δημοσιο¬ 
ποιήσεις. 

7. Το γεγονός ότι ουδεμία ένσταση υποβλήθηκε κατά 
της προηγούμενης απόφασης σύμφωνα με το αριθ. 
8341/2698/27.5.99 έγγραφο του Δήμου Καλαμάτας. 


8. Την αριθ. 161/01 απόφαση του Δημοτικού Συμβου¬ 
λίου του Δήμου Καλαμάτας με την οποία επικαιροποιείται 
η υπ’ αριθμ. 191 /98 όμοια απόφαση. 

9. Το Πρακτικό 6/5.7.2001 - θέμα 7ο Περιφερειακού 
Σ.Χ.Ο.Π., αποφασίζουμε: 

Εγκρίνουμε την τροποποίηση του σχεδίου πόλης του 
Δήμου Καλαμάτας, όπως αυτή απεικονίζεται στο θεωρη¬ 
μένο από το Δήμο Καλαμάτας απόσπασμα του εγκεκρι¬ 
μένου σχεδίου της πόλης σε κλίμακα 1:1.000 και το οποίο 
συνοδεύει αναπόσπαστα την παρούσα και συγκεκριμένα 
την κατάργηση της πρασιάς στο Ο.Τ. 1193 διότι δεν 
επέρχεται αύξηση του συντελεστή δόμησης, δεν επιβα¬ 
ρύνεται το φυσικό και δομημένο περιβάλλον και δεν 
μειώνονται οι κοινόχρηστοι χώροι. 

Με την παρούσα δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του 
οικείου Ο.Τ.Α. 

Η απόφαση αυτή μαζί με το συνημμένο απόσπασμα 
του εγκεκριμένου σχεδίου πόλης της Καλαμάτας, να 
δημοσιευθεί στην Εφημερίδα της Κυβερνήσεως. 

Τρίπολη, 27 Ιουλίου 2001 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











